# Mireia Canals i Botines

Mireia Canals i Botines (Barcelona, 1969) és una filòloga, escriptora i política catalana, diputada al Parlament de Catalunya en la IX i X legislatures. Secretària general de l'Euroregió Pirineus Mediterrània des del novembre de 2014 fins al febrer de 2017. Actualment, és professora i recercadora a la UVic.

## Biografia

És llicenciada en filologia anglesa per la Universitat de Barcelona i doctora en comunicació per la Universitat Ramon Llull. És professora d'anglès a la Universitat de Vic i membre del grup d'investigació GETLIHC.
Militant de Convergència Democràtica de Catalunya, membre del consell local de Solsona i comarcal de Solsonès. Fou escollida diputada a les eleccions al Parlament de Catalunya de 2010 i 2012. Ha estat portaveu del grup parlamentària de CiU en la Comissió d'Acció Exterior i de la Unió Europea, portaveu d'universitats i recerca i membre del Consell Assessor del Parlament sobre Ciència i Tecnologia (CAPCIT). L'any 2014 es va presentar de número 3 a les eleccions al Parlament Europeu de 2014, tot i que finalment no resultà escollida.Va ser secretària general a l'Euroregió Pirineus Mediterrània i actualment exerceix novament de professora a la Facultat d'Educació i ha reprès la recerca en cinema, gènere i literatura.

## Obres

* Barcelona: Salvatella Editorial, 2008: - El conte de vestir-me sol - El conte de menjar-m’ho tot - El conte d'endreçar les joguines (2a edició 2010) · En català, traduïts al castellà i al gallec Barcelona: Salvatella Editorial, 2009: - El conte de parlar sense cridar - El conte de saber esperar - El conte dels dibuixos desperts · En català, i traduïts al castellà Barcelona: Ediciones del Serbal, 2009: - Projecte Gulliver 1. Educació per a la Ciutadania i els drets humans (escriptura del relat de ficció de tot el llibre) · En català, i traduït al castellà i al gallec Solsona: Associació Festes de Carnaval de Solsona, 2010: - El Carnaval de Solsona. L'aventura del Mocós. Barcelona: Salvatella Editorial, 2010: - El conte dels tres lleons - El conte de saber escoltar - El conte d'aprendre a compartir - El conte d'ajudar els altres - Quan arriba la senyora tardor - Quan arriba el senyor hivern - Quan arriba la senyora primavera - Quan arriba el senyor estiu · En català, i traduïts al castellà Solsona: Associació Festes de Carnaval de Solsona, 2011: - El Carnaval de Solsona. L'aventura de la pipa d'en Pep. El Prat de Llobregat: Ajuntament del Prat de Llobregat, 2011: - A New School for Peter · En anglès Barcelona: Salvatella Editorial, 2011: - L'amiga invisible - La cua de drac - Les estrelles de colors - Els sacs de sorra - La superheroïna supersònica - El núvol gris · En català, castellà, anglès i francès El Prat de Llobregat: Ajuntament del Prat de Llobregat, 2012: - A New Playground for Peter · En anglès Barcelona: Salvatella Editorial, 2014: - Aprendre a dir que no - Pensar les coses - Quan estic tranquil · En català, i traduïts al castellà, a l'anglès i al francès Barcelona: Salvatella Editorial, 2017: - La visita al museu - Sort que et tinc a tu - L'excursió en bici · En català, i traduïts al castellà

## Referències

* ↑ Currículum Arxivat 2015-09-23 a Wayback Machine. al web de l'EAPN
* ↑ «Fitxa del Parlament de Catalunya». Arxivat de l'original el 2015-09-24. [Consulta: 16 agost 2015].
* ↑ La diputada al Parlament pel Solsonès Mireia Canals, candidata a les europees, naciodigital.cat, 1 d'abril de 2014